Държавен вестник, бр. 56, 2000 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  56
22. обобщена информация за касовото из-
пълнение на приходите и разходите по бюджет-
ните и извънбюджетните сметки и фондове за
последните 3 години по образец, определен от
комисията;
23. подписи на лицата по т. 20.
(2) Когато се предвижда издаване на повече
от една емисия общински облигации от същия
клас в срок до една година, в проспекта за пър-
вично публично предлагане се посочва общият
размер на заявения заем. Този проспект може
да не съдържа данните по:
1. алинея 1, т. 9, буква “в”—относно емиси-
онната стойност и цената на продажба, буква
“г”—относно минималния и максималния брой
облигации, които могат да бъдат записани или
закупени 
при 
поемане 
от 
едно 
лице,
букви “к” и “л”—относно банката;
2. алинея 1, т. 14 и 15.
(3) Ако някои от данните по ал. 2 не се съ-
държат в проспекта, преди публикуването на
съобщение за публично предлагане по чл. 32
емитентът или инвестиционният посредник
представят в комисията допълнение към прос-
пекта, съдържащо тези данни относно всяка
отделна емисия. В допълнението към проспек-
та изрично се посочва, че съдържащите се в
него данни се отнасят за отделната емисия.
Чл. 17. (1) Емитентът на общински облига-
ции е длъжен да представи на комисията годи-
шен отчет в срок до 90 дни от завършването на
финансовата година.
(2) Годишният отчет съдържа следната ин-
формация:
1. данните по чл. 16, ал. 1, т. 1 и 2;
2. информация и перспективи за дейността
на общината през текущата финансова година;
3. данните по чл. 16, ал. 1, т. 5, букви “д” и “е”;
4. данните по чл. 16, ал. 1, т. 7 и 8;
5. годишен счетоводен отчет по чл. 40, ал. 1
и съгласно изискванията на чл. 41 ЗСч, заверен
от Сметната палата;
6. обобщена информация за касовото изпъл-
нение на приходите и разходите по бюджетните
и извънбюджетните сметки и фондове по обра-
зец, определен от комисията.
(3) Емитентът на общински облигации е
длъжен да представи на комисията 6-месечен
отчет в срок до 30 дни от края на първото фи-
нансово полугодие.
(4) Шестмесечният отчет съдържа инфор-
мацията по чл. 16, ал. 1, т. 1 и 2, 6-месечен сче-
товоден отчет и обобщена информация за касо-
вото изпълнение на приходите и разходите по
бюджетните и извънбюджетните сметки и фон-
дове по образец, определен от комисията.
(5) Емитентът на общински облигации е
длъжен да представи на комисията 3-месечни
отчети до 15-о число на месеца, от които започ-
ва да тече ново тримесечие.
(6) Тримесечният отчет съдържа:
1. отчет за изразходването на средствата
от заема;
2. обобщена информация за касовото изпъл-
нение на приходите и разходите по бюджетните
и извънбюджетните сметки и фондове по обра-
зец, определен от комисията.
Чл. 18. Емитентът на общински облигации
публикува съобщение в един централен ежед-
невник за представянето на 3-месечния, 6-ме-
сечния и годишния отчет, както и за мястото,
времето и начина на запознаване с тях в 7-дне-
вен срок от представянето на отчета в комиси-
ята. Съобщението по изречение първо се пуб-
ликува и в официалния бюлетин на комисията.
Чл. 19. (1) Емитентът на общински облига-
ции уведомява комисията за всички изменения
във финансовото състояние на общината, кои-
то засягат или могат да засегнат пряко или
непряко стойността на издадените от нея обли-
гации, включително:
1. нова емисия облигации;
2. погасяване на задължения по облигаци-
онен заем;
3. възникване на нови източници на доходи
за емитента или намаляване на досегашни,
които могат да доведат до намаляване или уве-
личаване с 10 на сто и повече на приходната или
разходната част на бюджета;
4. промяна на обезпечението по облигаци-
онния заем;
5. приемане на бюджета на общината;
6. заключението на Сметната палата по от-
чета за изпълнението на бюджета на общината.
(2) Задължението по ал. 1 се изпълнява от
емитента в 7-дневен срок от вземането на реше-
нието или от узнаването на обстоятелството.
(3) Член 8, ал. 3, 4 и 5 се прилагат съответно.
Чл. 20. В случай че общинските облигации
се търгуват на регулиран пазар, емитентът уве-
домява и представя информацията по чл. 17 и
19 на регулирания пазар в съответните срокове.
Раздел VI
Проспект за вторично публично предлагане на
ценни книжа на официалния пазар на фондова
борса и разкриване на информация
Чл. 21. Проспектът за вторично публично
предлагане на официалния пазар на фондова
борса на ценни книжа, за които не е издаден
проспект за първично публично предлагане,
трябва да съдържа най-малко следните данни:
1. за акции—по чл. 6, ал. 1, т. 1—9, с изклю-
чение на т. 5 и 17;
2. за облигации—по чл. 6, ал. 1, т. 1—9, с
изключение на т. 5, 17, чл. 14, ал. 1, т. 6—12;
3. за общински облигации—по чл. 16, ал. 1,
т. 1—8, 13, 17—19, 21 и 22, както и следните дан-
ни за настоящата емисия:
а) брой емисии на емитента и вид на предло-
жените ценни книжа;
б) размер на емисията, брой, номинална стой-
ност и ISIN код на ценните книжа;
в) цена на въвеждане на ценните книжа;
г) класове ценни книжа и права по тях, вклю-
чително особени права и привилегии, ако таки-
ва са предвидени;